Ayiti-Politik : Obsèvatwa sitwayen pou fè demokrasi an tounen yon enstitisyon swete wè yon palman, ki pran responsabilite l nan peyi d Ayiti
Akao di anons rechèch plis konvokasyon Inite lit kont koripsyon, kont Rezo nasyonal k ap defann dwa moun yo, antre nan yon seri pratik kaponnay, ekip Pati ayisyen tèt kale a, ki sou pouvwa a, ap deplòtonnen, depi kèk tan, poul fè sitwayèn ak sitwayen, ki pa danse kole ak move ajisman yo, fouye kò yo lan twou.
Pati politik Akao a mande tout popilasyon an rete veyatif, fas ak pouvwa Pati ayisyen tèt kale an, ki pa sispann ap atake, chak jou pi plis, libète piblik yo.
Endividi, moun pa rive idantifye, te tire sou lokal Rezo nasyonal k ap defann dwa moun yo, lannuit dimanch 10 pou antre lendi 11 me 2020 an, nan moman kouvrefe an.
Plizyè òganizasyon, sitou dwa moun, leve lavwa, ak tout fòs yo, kont atak sa a sou Rezo nasyonal k ap defann dwa moun yo, nan menm moman tantativ pèsekisyon Inite lit kont koripsyon an. [rf emb rc apr 15/05/2020 15:05]